เกิดเพื่อฆ่า

เกิดเพื่อฆ่า () เป็นภาพยนตร์แนวสงครามปี ค.ศ. 1987 ซึ่งเป็นการร่วมทุนสร้างระหว่างสหรัฐอเมริกาและสหราชอาณาจักร ดัดแปลงเนื้อหาบางส่วนจากนวนิยายอิงอัตชีวประวัติเรื่อง เดอะ ชอต-ไทม์เมอร์ส (ค.ศ. 1979) โดยกุสตาฟ แฮสฟอร์ด อดีตผู้สื่อข่าวสงครามของเหล่านาวิกโยธินสหรัฐ ที่เขียนขึ้นเพื่อบอกเล่าประสบการณ์ของตนในช่วงสงครามเวียดนามระหว่างเหตุการณ์การรุกตรุษญวน โดยมี สแตนลีย์ คูบริก ทำหน้าที่เป็นผู้กำกับภาพยนตร์, โปรดิวเซอร์ และ ผู้เขียนบท ร่วมด้วย ไมเคิล แฮร์ และ กุสตาฟ แฮสฟอร์ด ที่เป็นผู้เขียนบทร่วม นำแสดงโดย แอดัม บอลด์วิน, วินเซนต์ โดนอฟรีโอ, อาร์ ลี เออร์มี, ดอเรียน แฮร์วูด, อาร์ลิส โฮเวิร์ด, เควนน์ เมเจอร์ ฮาวเวิร์ด และเอ็ด โอ'รอสส์ เนื้อหาของภาพยนตร์แบ่งเป็นสองช่วง โดยในช่วงแรกจะกล่าวถึงการฝึกทหารใหม่อย่างหนักเพื่อเตรียมพร้อมสำหรับการถูกส่งไปปฏิบัติหน้าที่ในสงครามเวียดนาม และช่วงที่สองกล่าวถึงเรื่องราวเมื่อพวกเขาถูกส่งไปดานังและเว้ระหว่างเหตุการณ์การรุกตรุษญวน โดยชื่อภาพยนตร์ยังอ้างอิงถึงกระสุนปืนชนิด FMJ ที่ใช้สำหรับเหล่าทหารอเมริกันอีกด้วย

เกิดเพื่อฆ่า ได้รับคำวิจารณ์ในแง่บวกและยังถูกเสนอชื่อเข้าชิงรางวัลออสการ์สาขาบทภาพยนตร์ดัดแปลงยอดเยี่ยม สำหรับคูบิก, แฮร์ และแฮสฟอร์ต ในปี ค.ศ. 2001 สถาบันภาพยนตร์อเมริกันจัดอันดับให้ภาพยนตร์เรื่องนี้อยู่อันดับที่ 95 ใน 100 ของความตื่นเต้นยอดเยี่ยมจากภาพยนตร์ในรอบ 100 ปี (AFI's 100 Years...100 Thrills)

อ้างอิง

แหล่งข้อมูลอื่น 

 
 
 
 
 

ภาพยนตร์ที่ออกฉายในปี พ.ศ. 2530
ภาพยนตร์ที่ออกฉายในปี พ.ศ. 2530
ภาพยนตร์อเมริกัน
ภาพยนตร์อังกฤษ
ภาพยนตร์ภาษาอังกฤษ
ภาพยนตร์ที่กำกับโดย สแตนลีย์ คูบริก
ภาพยนตร์ที่มีฉากในรัฐเซาท์แคโรไลนา
ภาพยนตร์ที่มีฉากในประเทศเวียดนาม
ภาพยนตร์ที่ถ่ายทำในประเทศอังกฤษ
ภาพยนตร์ที่มีเนื้อหาเกี่ยวกับสงครามเวียดนาม
ภาพยนตร์โดยวอร์เนอร์บราเธอร์ส
ภาพยนตร์เกี่ยวกับเหล่านาวิกโยธินสหรัฐ
ภาพยนตร์สงครามที่สร้างจากเหตุการณ์จริง